กองหุ้นวรรณผลงานเด้ง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — บลจ.วรรณ โชว์ผลงานกองหุ้น “ONE+1” ผลตอบแทนโตก้าวกระโดด หลังปรับกลยุทธ์ลงทุน
นายมนรัฐ ผดุงสิทธิ์ กรรมการผู้จัดการ บริษัทหลักทรัพย์จัดการกองทุนรวม (บลจ.) วรรณ เปิดเผยว่า ผลตอบแทนของกองทุนเปิดวรรณพลัสวรรณ (ONE+1) ตั้งแต่ต้นปีจนถึงวันที่ 24 มี.ค.นี้ ขึ้นมาอยู่ที่ 7.95% สูงกว่าดัชนีตลาดหลักทรัพย์ที่ปรับเพิ่มขึ้น 6.79% ซึ่งถือว่าผลตอบแทนเพิ่มขึ้นอย่างก้าวกระโดด หลังจาก บลจ.วรรณ มีนโยบายปรับเปลี่ยนกลยุทธ์การลงทุนของกองทุนหุ้นมาตั้งแต่ต้นปี 2553 ทั้งการเลือกกลุ่มอุตสาหกรรมและหุ้นรายตัว รวมถึงการจัดสัดส่วนการลงทุน เพื่อให้สอดคล้องกับภาวะตลาดในปัจจุบันที่มีความผันผวน 
“เราเพิ่มสัดส่วนการลงทุนในหุ้นขนาดใหญ่มากขึ้น กลุ่มธนาคารพาณิชย์ พลังงานและปิโตรเคมี ที่นักลงทุนต่างชาติให้ความสนใจ โดยเฉพาะหุ้นกลุ่มธนาคารพาณิชย์ที่เราให้น้ำหนักมากกว่าตลาด (Over Weight)” นายมนรัฐ กล่าว
นายมนรัฐ กล่าวว่า ก่อนหน้านี้กองทุนหุ้นของ บลจ.วรรณ จะให้ผลตอบแทนน้อยกว่าดัชนีตลาดหลักทรัพย์ โดยจะเห็นได้จากผลการดำเนินงานของกองทุน ONE+1เมื่อสิ้นเดือน ก.พ. ที่ยังคงต่ำกว่าดัชนี โดยผลการดำเนินงานย้อนหลัง 3 เดือนอยู่ที่ 4.21% ขณะที่ดัชนีตลาดหลักทรัพย์เท่ากับ 6.03%เช่นเดียวกับผลดำเนินงาน 6 เดือน กองทุนให้ผลตอบแทน 7.61% ต่ำกว่าดัชนีที่เท่ากับ 9.8%
“ยอมรับว่าผลดำเนินงานในเดือน ม.ค.ก.พ. ยังแพ้ดัชนีอยู่ เพราะเราให้น้ำหนักหุ้นกลุ่มธนาคารมากกว่าตลาด แต่ในช่วงนั้นหุ้นธนาคารยังฉุดตลาดอยู่ แต่พอเดือน มี.ค. กลับมาดีทำให้พอร์ตที่ปรับไว้ได้ประโยชน์” นายมนรัฐ กล่าว
นอกจากนี้ นายมนรัฐยังกล่าวถึงกองทุนเปิด วรรณ อิควิตี้ 20% ทริคเกอร์ ฟันด์ (ONETRIGGER) ว่า ขณะนี้ให้ผลตอบแทน 15%แล้ว โดยนับจากวันจัดตั้งกองทุนประมาณ 2 เดือน ซึ่งเป็นผลมาจากการจับจังหวะการลงทุน (Market Timing) ที่ดี โดยเฉพาะการเปิดขายกองทุนครั้งแรกที่ระดับดัชนี 680700 จุด